== Bryllup og lykkelige år ==
[[Fil:Albert Küchler, Fru Marie Lehmann (1821-1849), f. Puggaard, som italienerinde med tamburin, uden datering, 0089NMK, Nivaagaards Malerisamling.jpg|thumb|''Albert Küchler, Fru Marie Lehmann (1821-1849), f. Puggaard, som italienerinde med tamburin'', uden datering, [[Nivaagaards Malerisamling]].]]
Samme efterår rejste Lehmann til [[Paris]], hvor han tilbragte vinteren med studier af det den gang frodige parlamentariske liv, og hvor [[Werner Hans Frederik Abrahamson Læssøe]] hørte til hans daglige omgangskreds. Derfra gik han til [[Italien]], og her traf han, først på [[Sicilien]], derpå i [[Sorrento]], Arnette Marie Bolette Puggaard (født [[1821]]), datter af grosserer H. Puggaard og Bolette født Hage, med hvem han blev forlovet; hun var en stærk og alvorlig, men samtidig mild natur, begavet og kundskabsrig, og Lehmann har i sine livserindringer med den varmeste kærlighed skildret de lykkelige, men kun alt for korte dage, i hvilke det forundtes ham at leve ved hendes side.<ref>I ''Efterladte Skrifter'', bind 1-2.</ref>
Politik Ledelse Organisationer Uddannelsesinstitutioner Ledere